दुर्योधन की सारी बातें सुनकर कर्ण ने कहा कि तुम्हारी राय मुझे पसंद नहीं है। पाण्डवों में आपस में इतना भाईचारा है कि उनमें मनमुटाव नहीं हो सकता तथा द्रुपद को लोभ से जीता नहीं जा सकता। इसलिए मेरी सम्मति तो यह है कि हम एक बहुत बड़ी सेना लेकर अभी चढ़ाई कर दें और द्रुपद को हराकर पाण्डवों को पराक्रम से ही मार डालें क्योंकि वीरों को तो केवल वीरता से ही मारा जा सकता है। इस पर धृतराष्ट्र ने कहा कि मेरा विचार है कि हमें मिलकर आचार्य द्रोण, भीष्म पितामह, विदुर आदि से सलाह लेकर आगे का उपाय करना चाहिये।